Разговор:Стеван Тодоровић (песник)

message: гиф је обрисан. Убудуће немој писати по архиви. Архива је, па, само име каже, архива. Ако требаш нешто да тражиш од администратора, напиши на текућој администраторској табли, не у архиви. Ово важи чак и ако је разговор о теми раније вођен на некој страни али је она у међувремену архивирана.
Друга ствар. Прочитај лепо шта каже шаблон који си налепио на слику. Када се користе дела под ауторским правом, постоје веома крута ограничења, јер таква дела по духу ове енциклопедије овде не припадају (ово је ризница слободног садржаја, што таква дела нису) и могу се користити једино у изузетним случајевима. Конкретно, уметничка дела се могу постављати за критички коментар слике, правца или технике који представља и слично. Ти слику користиш за идентификацију особе. То није покривено. У питању је, како закључујем из чланка, жив човек који се може сликати и на Википедију поставити слободна фотографија. (Чињеница да ТИ то можда не можеш не мења ствар.) Резолуцијом Борда Викимедије из марта 2007. неслободне слике које се користе за идентификацију живих особа експлицитно нису дозвољене на пројектима Викимедије. --Dzordzm  |разговор| 03:48, 5. новембар 2007. (CET)
replies: text: За писање по архиви, ајм сори, нисам знао где треба, а и где не треба да пишем. Кренуо сам од линка Помоћ и скакутао сам по везама најмање пола сата, ишчитавајући сувопарне и претерано бирократизоване текстове из хелпа, све док ми није досадило да тражим где да оставим најобичнији захтев за брисање слике. Што се шаблона тиче који сам "налепио" на слику (захваљујем што ми указујеш на то)... па зар је немогуће да се, наравно уз дозволу аутора књиге, објави скен портрета истог тог аутора са унутрашње странице, а који је ипак репродукција дела које је урадио реномирани сликар? Поштовани Џорџе М, наравно, жив човек се може фотографисати, али сам посмислио да је баш ова слика у неку руку ефектнија, пошто се из неких разлога чак ни сам аутор није фотографисао, него је својој књизи уз своју биографију поставио баш ову графику. Нормално, мени лично неће сметати да обришеш и ту слику (Steva_todorovic.jpg) ако мислиш да је то некакво угрожавање Резолуције коју помињеш. Искрено, баш ми се и не допада твој тон, који је (тако ми се учинило) отприлике као када полицајац разговара са неким преступником или криминалцем. Соу, да се разумемо: Мене нико није натерао да напишем било шта на Википедији, изузев свог личног локал-патриотизма пошто превише волим свој град Шабац и Шапчане, поготово оне који заслужују да своје место имају на дигиталној енциклопедији. То је била моја идеја - да пишем о свом граду и о својим суграђанима који су иза себе нешто оставили, кад сам започео да трошим своје драгоцено време овде, јер сам поредио Википедије неких других са нашом, која је, поштовани Џорџе М, по мом мишљењу исувише оскудна и жао ми је и тужан сам због тога. Међутим, гледаћу да смањим своје присуство овде у наредним месецима, јер сам највероватније у нечему претерао.

text: И на крају, даћу ти један другарски савет - можда би боље било да као администратор обратиш мало више пажње на свеукупни ниво писмености на овој локацији (који је најблаже речено очајан), него да трошиш енергију на неке непотребне и више-мање бирократске детаље.

text: Срдачан поздрав, Дејан

text: --Dejvas  |разговор| 04:59, 5. новембар 2007. (CET)
Па, поштено речено, приметио сам да си већ неко време овде, па сам се мало "домаћије" обратио. Обично јако пазимо са обраћањем новим корисницима, а међу собом смо слободнији. Надам се да нећеш замерити, а и ако хоћеш, замери мени, а не целом пројекту :) Ово за архиву наравно није толико битно, само сам скренуо пажњу да то не радиш убудуће. Ако имаш двојбе, увек можеш да се обратиш било коме на страни за разговор. Иако ти се можда тренутно не чини тако, ми смо генерално пријатељски свет :) --Dzordzm 05:13, 5. новембар 2007. (CET)
Ауторско право је врло пипава ствар. Википедија је ризница слободног садржаја. Има пуно Википедија - мислим скоро све у првих десет по величини осим енглеске - на којима неслободне слике једноставно нису дозвољене. Да си ову слику поставио на немачку, француску, шпанску, португалску, пољску... Википедију, била би обрисана по кратком поступку, без питања. У том смислу ми смо заправо међу либералнијим пројектима!!! Неслободне слике су овде дозвољене када се не може направити слободан еквивалент, и ако таква употреба на угрожава легитимне интересе носиоца ауторског права и значајно доприноси енциклопедијској вредности чланка. У одговору на мојој корисничкој страни кажеш да постоји дозвола носиоца ауторског права за постављање на Википедију - то си требао да оставиш као напомену на страни слике. Даље, ако аутор не намерава да графику употребљава комерцијално, можда ће се сложити и са објављивањем под слободном лиценцом? Треће, једноставан начин да прибавиш слободну фотографију (под ГНУ-овом лиценцом или слободном Кријејтив комонс дозволом) јесте да је напросто тражиш од човека који је предмет чланка, или од некога ко га зна. Жао ми је што је ово помало компликовано. Али, игнорисање ауторског права није опција. На пример, француски Викицитати су били нестали са лица земље због масовног кршења копирајта. То није могућност о којој ми овде желимо активно да размишљамо... Још једном, слободно ми се обрати на страни за разговор ако могу још некако помоћи. --Dzordzm  |разговор| 05:13, 5. новембар 2007. (CET)
thread_title:  Стева 

message: Добар дан, Поки! Можеш ли да ми укратко објасниш, који је разлог измене изгледа странице Стеван Тодоровић (песник)? Некако ми се чини да сада страница много лошије изгледа откако си слику пребацио на float:rigth, пошто оквир Викиизворника већ плута удесно - сада се налази испод слике, оквири су неједнаке величине... --Dejvas  |разговор| 19:06, 15. новембар 2007. (CEST)
replies: text: Mozda zato sto imam ekran male velicine, ili zato sto se vrlo retko praktikuje da je poveznica ka srodnim projektima odmah na vrhu clanka. Ona se uglavnom stavlja na kraju, pa makar i plutala. Lek za to je + 2, 3 recenice. --Поки  |разговор| 19:08, 15. новембар 2007. (CET)
У реду, само не разумем зашто се тако практикује, односно ко је оригинални аутор те феноменалне идеје да повезница иде на крају када читав текст стаје на један екран, било колике величине монитор био? Искрено, мени се такво решење уопште не допада, некако делује као сувишно правило које више може да штети изгледу страница него да користи, пошто је странице немогуће баш тотално уједначити, односно "укалупити". Узгред, текста више нема што се мене тиче - једино бих могао да га проширим извртањем већ постојећих реченица, а то мислим да би било контрапродуктивно. Када аутор буде издао још коју књигу, или добио неку награду, тек тад ће бити додатног текста. Поздрав! Dejvas  |разговор| 19:26, 15. новембар 2007. (CET)

text: Ма није проблем, нека за сада остане овако, пробаћу да пронађем неку критику или рецензију да бих додао још текста. Поздрав, Поки --Dejvas  |разговор| 19:44, 15. новембар 2007. (CET)
thread_title:  Изглед странице [[Стеван Тодоровић (песник)]] 

message: Генерално, извор за страницу Стеван Тодоровић (песник) је биографија из његове књиге поезије Поднебесје. --Dejvas (разговор) 19:42, 27. новембар 2007. (CET)
thread_title:  Извори